text: Sådan undgår du indbrud i sommerferien
  05 juli 2013 kl. 12.20
  Sommerferien er højsæson for indbrudstyve. Hvis du vil undgå indbrud, så tænk som tyven, råder politiet.
  Hvor ville en tyv vælge at angribe og opbryde din bolig? Sådan skal du tænke, råder politiet,
  Her er politiets gode råd:
  Aftal med dine naboer, familie, venner og andre, som du har tillid til, at de holder øje med din bolig og får den til at se levende og beboet ud, mens du er på ferie.
  Offentliggør ikke på de sociale medier om, hvor og hvornår, du holder ferie.
  Sørg for, at man kan se dit hus og din have fra vejen ? og også at naboerne se ind. 
  Det vanskeligste tidsrum for en indbrudstyv er, fra han forlader offentlige vej, og til han står skjult inde i den bolig, som han vil stjæle fra. Hvis man kan gøre det tidsrum så langt, besværligt og synligt som muligt, så der gode chancer for, at tyven går et andet sted hen.
  Flyt værdifuldt indbo. Der er ingen grund til at udstille de ting, som en tyv gerne vil have fat i
  Haveredskaber, stiger og andet værktøj kan blive brugt af en indbrudstyv, så det skal gemmes væk.
  Murværk, træværk, døre og vinduer skal være sundt og stærkt. Beslag, låse og hasper skal sidde fast og fungere efter hensigten. Boligen skal kunne modstå et angreb fra typisk værktøj som en skruetrækket, lille koben eller dækjern, bide- og/eller polygriptang.
  Udendørs lys, der tænder ved bevægelse, er også blandt tyvens fjender. Både lamper, censorer og installationer skal sidde i en højde, hvor de ikke umiddelbart kan blændes eller sættes ud af drift.
  På www.stopindbrud.dk kan du få flere råd. 
  .
  